**Referat af generalforsamling i Viborg B67 d. 27.1. 2014**

**1**

# Valg af dirigent og sekretær

Kai O. Andersen blev valgt som dirigent.

Generalforsamlingen er indkaldt rettidigt.

Jørgen Christensen var referent.

Ca. 25 deltog i generalforsamlingen

**2**

# Beretninger

**Formand Daniel Andersen**

Det har været et spændende år, hvor vi har taget vores nye klubhus i brug. Resultatet af byggeriet er godt. Mange har lagt et stort arbejde i det. Vi ender med en gæld nogenlunde som på Sønæs, og bygninger er langt bedre end dernede.

Vi blev lovet 2 11-mandsbaner og en 7 mandsbane. Det ender med at der kun bliver 2 11 mandsbaner, hvoraf den ene nu er for lille – men det vil dog blive lavet, således at der er de 2 11 mandsbaner.

I år har Helena Nabra startet bjørneungerne for børn fra 2 til 6 år. Der har været en overstrømmende tilslutning på omkring 80 børn. Det har været svært at skaffe hjælpere til at få det til at køre. Vi har gode muligheder i forhold til en fremtidig ungdomsafdeling fordi vi ligger tæt på en skole.

Vi har et samarbejde med Hald Eg efterskole om drengeungdomshold, BT om et damehold og med Nørremarken om U-18 piger. Der vil formentligt også fremover være behov for sådanne samarbejder.

Vi er kommet med i en gruppe vedr. Finderuphøjskolen og Ellekonebakken og en anden med Sct. Jørgen.

Vores medlemstal er steget. Vi havde ved udgangen af 2013 266 medlemmer. Der er mange frivillige som gør en stor indsats. Der er et stort sammenhold, som er dejligt at se.

Vennerne og Støtteforeningen gør et stort arbejde i forhold til Banko, og sikrer mange penge til vores klub. De har bl.a. finansieret et fjernsyn og et rygeskur plus de sikrer at klubbens økonomi generelt hænger sammen. Det er meget værdifuldt for klubben.

Daniel stopper som formand og siger derfor tak for de år han har været her. Han er sikker på at klubben vil få en god fremtid i dette område.

Beretningen blev vedtaget ensstemmigt.

**3. Regnskab 2013**

**Kurt Poulsen**

Der er en restance på 3.000 kr. mht. sponsorater.

Udgifterne til klubhus er relativt store men skyldes at vi et vist omfang har haft udgifter til 2 klubhuse.

Udgifter til strøm er undervurderet og der vil komme en efterregning.

Udgifter til klubblad er relativt store fordi vi har valgt at dele det ud i nærområdet.

Der er overskud på 2,5 mio. kr. Hvis man trækker byggeriet ud er der et underskud på ca. 200.000 kr.

Banko har givet 10.000 kr. til træningslejr plus 200.000 kr. til driften.

Steffen: Dobbeltudgifterne hæver underskuddet. Kan man søge disse penge nogen steder i kommunen..

Kurt: Det er lidt vores egen skyld, at det er gået på den måde.

Daniel: Vi har solgt bygningerne på Sønæs til Energi Viborg, hvorfor kommunen ikke er en del af det.

Tobias: Er alle momsudgifter vedr. byggeriet refunderet.

Kurt: Nej og det påvirker resultatet lidt.

Regnskabet godkendt ensstemmigt.

**4.**

**Indkomne forslag.**

Bestyrelsen er kommet med forslag til ændringer af vedtægterne. Vi har tidligere reduceret bestyrelsen, da det var svært at finde folk, og således at det er en fodboldforening. Vi udvider nu bestyrelsen fra 5 til 7, bl.a. fordi vi har fundet nogen der gerne vil med i bestyrelsen. De nye bliver klubhusansvarligt og menigt medlem. Det fremgår af paragraf 6 i det omdelte forslag.

Forslaget blev vedtaget

**Valg.**

Daniel Andersen stopper som formand og Tom Johansen stopper som materialeansvarlig.

Bestyrelsen foreslår følgende valgt til bestyrelsen:

Tobias Tolstrup 2 år.

Mathias Amlund 2 år.

Lasse Meldgaard 2 år.

Steffen Poulsen 1 år.

Helge Andersen 1 år.

Bestyrelsen foreslår som suppleanter:

Jørgen Christensen 1. suppleant, 1 år.

Kai. O. Andersen 2. suppleant,1 år.

Revisor:

Poul Erik Mogensen (1 år).

Revisorsuppleant: Daniel Andersen.

Alle blev valgt enstemmigt.

**6.**

**Eventuelt**

Egon: Hvornår er der indvielse af klubhuset?

Daniel: Det er blevet skubbet fordi vi godt vil have det hele færdigt.

Daniel uddelte pokaler:

B67 pokalen blev givet til Helena Nabra for hendes arbejde med Bjørneungerne.

Lyngepokalen blev givet til Kurt Poulsen for sit store arbejde med byggeriet.

Helge blev fortjent udnævnt til B67 æresmedlem.

Jørgen takkede Daniel for hans indsats som formand. Han er den formand, der har været længst på posten.

Kai O. takkede for god ro og orden.

Daniel takkede Kai. O. for at have udført dirigenthvervet.

.